Rapport+om+temperaturmålinger,+gruppe+1

(uferdig)


 * Gruppe:** Andreas, Michelle, Marius og Telma.
 * Dato:** Torsdag 2. september 2010 og torsdag 9. september 2010.
 * Sted:** Datalabben, Drammen videregående skole.


 * Sammendrag:** Tema for forskningsarbeidet vårt har vært å finne ut hvilket kopp/krus passet best i et familieselskap. Vi sjekket et krus, en plastkopp, en av papp og et av isopor. Disse tok vi varmt vann og kaldt vann i, og sjekket temperaturen, hvordan den sank eller steg ut ifra om vannet var varmt eller kaldt. Dette gjorde vi to ganger for å sjekke om det vi fant ut stemte.


 * Innledning:** Temperatur er den gjennomsnittlige energien i en substans som atomene den består av, bygger opp gjennom bevegelse. Temperatur kan variere fra det absolutte nullpunktet (omtrent -273 °C), det vil si når atomene står helt stille, og oppover til temperaturen skapt av atomer i nær lysfart.

Ettersom temperatur er energi, vil temperaturen spre og fordele seg over tid. Dette betyr at under romtemperatur vil for eksempel en isbit smelte etter hvert som isbitens temperatur fordeles og byttes ut med rommets temperatur, og at kokende vann ville kjølnet, av samme grunn. I undersøkelsen vår ønsket vi å finne ut hvilken type kopp som ville egnet seg best i en barnefest, etter hvor god koppen var til å holde på temperaturen.


 * Metode:** Vi brukte fire typer kopper: isopor, keramikk, papp og plast, som vi i målingene henholdsvis hadde kalt isopor (I), krus (K), cappuccino (C) og plast (P). Vann ble lagt i en kjele og varmet opp med en varmeplate eller kjølt ned ved å bli tilsatt isbiter. Termometeret ble kalibrert ved å holde det i kokende vann til kvikksølvet ikke beveget seg høyere, og vi fant ut at det kunne rekke 96 °C. For å måle hvor gode koppene kunne holde kulde, helte vi 100 ml kaldt vann i hver kopp med et mellomrom på 30 sekunder, og målte vanntemperaturen i hver av koppene (isopor-, keramikk-, papp- og plastkoppen, i den rekkefølgen) på rullering 8 ganger (32 målinger totalt), med et tilsvarende mellomrom. For å måle hvor godt koppene kunne holde varme, gjorde vi det samme, med i stedet for å bruke 100 ml kokende vann, brukte vi et ≈125 ml-glass som vi fylte til topps ved å dyppe det ned i kjelen med en holder. Vi gjentok målingene vi gjorde en gang til på torsdagen uken etter for kontrollmålinger, i rekkefølgen keramikk, plast, isopor og papp.


 * Resultater:** De første målingene gjorde vi torsdagen 2. september. Vi startet med å måle koppenes evne til å holde kulde. Målingen viste at isoporkoppen var best på å holde kulden, med en gjennomsnittlig endring på +0 °C, men også at plastkoppen startet med den laveste utgangspunktet.
 * 30 sek || I || K || C || P ||
 * 1 || 15° || 12° || 11° || 10° ||
 * 2 || 14° || 13° || 11° || 10° ||
 * 3 || 14° || 13° || 11° || 11 ||
 * 4 || 14° || 15° || 12° || 11° ||
 * 5 || 14° || 14° || 12° || 11° ||
 * 6 || 15° || 14° || 12° || 12° ||
 * 7 || 15° || 15° || 13° || 12° ||
 * 8 || 15° || 15° || 13° || 12° ||

Deretter målte vi hvor gode koppene var på å holde varme. I denne målingen var keramikkruset den beste koppen til å holde temperaturen, med en gjennomsnittlig endring på -4,43 °C, til tross for at det hadde det laveste utgangspunktet. Alle koppene opplevde en «kurvet» endring i temperaturen, med en rask nedgang i starten, og en tregere nedgang etter hvert som temperaturen sank mot romtemperatur.
 * 30 sek || I || K || C || P ||
 * 1 || 88° || 79° || 87° || 87° ||
 * 2 || 79° || 67° || 76° || 75° ||
 * 3 || 72° || 62° || 68° || 67° ||
 * 4 || 66° || 59° || 62° || 60° ||
 * 5 || 61° || 55° || 57° || 56° ||
 * 6 || 57° || 52° || 54° || 53° ||
 * 7 || 55° || 50° || 51° || 50° ||
 * 8 || 52° || 48° || 48° || 48° ||

Kontrollmålingene for kaldt vann viste nesten de samme resultatene. Isoporkoppen hadde den minste endringen, men denne gangen startet pappkoppen med den laveste temperaturen, og koppene startet med nærmere like temperaturer.
 * 30 sek || K || P || I || C ||
 * 1 || 9° || 8° || 7° || 6° ||
 * 2 || 10° || 8° || 7° || 6° ||
 * 3 || 11° || 9° || 7° || 7° ||
 * 4 || 11° || 10° || 8° || 7° ||
 * 5 || 11° || 10° || 8° || 8° ||
 * 6 || 12° || 10° || 8° || 8° ||
 * 7 || 12° || 11° || 9° || 9° ||
 * 8 || 13° || 11° || 9° || 9° ||

For varmt vann sank temperaturene imidlertid merkbart mindre enn de gjorde den forrige gangen, og resultatene var litt forskjellige. Keramikk holdt best på varmen denne gangen også, men isopor holdt dårligere på varmen.
 * 30 sek || K || P || I || C ||
 * 1 || 66° || 82° || 85° || 81° ||
 * 2 || 60° || 72° || 77° || 73° ||
 * 3 || 58° || 65° || 71° || 66° ||
 * 4 || 55° || 61° || 66° || 61° ||
 * 5 || 53° || 57° || 62° || 57° ||
 * 6 || 51° || 53° || 59° || 54° ||
 * 7 || 48° || 51° || 55° || 51° ||
 * 8 || 47° || 58° || 53° || 57° ||

Rådata: Grader vannet i koppene endret seg under forsøket - Isopor: +0 - Keramikk: +3 - Papp: +2 - Plast: +2 - Isopor: -36 - Keramikk: -31 - Papp: -39 - Plast: -39 - Isopor: +3 - Keramikk: +4 - Papp: +3 - Plast: +3 - Isopor: -32 - Keramikk: -20 - Papp: -24 - Plast: -24
 * Kaldt vann 1
 * Varmt vann 1
 * Kaldt vann 2
 * Varmt vann 2

**Diskusjon:** Dette forsøket er lite relevant i et vitenskapelig perspektiv. Man tenker kanskje over hvilken kopp man velger når man skal holde et barneselskap, men det er liten grunn til å forske på hvilken kopp som holder på varmen eller kulden lengst. I stedet er det kanskje viktigere å se på hvor praktisk koppen kan være, i forhold til volum og hvor lett den knuser. Pris kan kanskje også være relevant. Uansett må man diskutere de ulike resultatene.

//Kruset// er stort og tungt og er det eneste som kan knuse, men det holder bra på varmen. I et barneselskap er det kanskje ikke så viktig at koppene man drikker av holder lenge på varmen. Barn klarer ikke drikke veske når den er varm, og vil kanskje ikke vente så lenge. Den holder også dårlig på kulden, noe som kan være negativt, fordi veske som skal være kald, ikke er noe god når den blir varmere.

//Plastkoppen// holdt middels på varmen og kulden. Det er fint at den holder lenge på kulden, og ikke altfor lenge på varmen (uten at den varme vesken blir //for// kald før den skal drikkes). Ulempene med denne koppen er at den har et veldig stort volum, noe som sjeldent er et nødvendig krav under en barnebursdag. Dessuten er den ganske høy og tynn, og er derfor lett å velte.

//Isoporkopen// holdt dårlig på varmen, men veldig lenge på den kalde vesken. Den har det vi ser på som et passende volum til en barnebursdag. Dessuten er den veldig lett å skrive på, siden den er helt hvit, og det man skriver på går ikke så veldig lett av. Det kan være praktisk å skrive navn på koppene, slik at ikke koppene blir blandet, eller at man ikke vet hvem som er sin, og må få ny kopp.

//Cappuccinokoppen// fikk de samme resultatene på målingene som plastkoppen. Forskjellene var vel at denne koppen hadde et mer praktisk volum. Det som var veldig negativt var at den var veldig løs, at den gikk sammen når man klemte litt på den, og vi klarte og velte den vi og. Dette er altså en kopp som kan medføre mye søl.

**Refleksjonsnotat:** Under denne oppgaven har vi lært en god del ulike ting som kan være nyttig å kunne:
 * Hvordan man kalibrerer en gradestokk
 * Hvordan man kan utføre målinger for å kunne se temperaturforskjeller

Dette er jo et prosjekt som skal fortelle oss noe om hvordan man kan utføre ulike forskningsprosjekter. Når man utfører et forskningsprosjekt er det viktig å kunne skrive en god rapport, for å vise hva man har funnet ut. Derfor har vi, som en del av forsøket, lært hvordan man bygger opp en rapport.

Vi syns oppgaven var enkel og utføre, fordi vi fort fant et system for hvordan vi skulle utføre den. Da ble målingene effektive og systematiske. Samarbeidet fungerte bra på gruppa vår, fordi alle kunne ha en oppgave hver.

Det vi kanskje kunne gjort bedre er og byttet gradestokken litt fortere fra kopp til kopp. Vi målte 30 sekunder, før vi leste av gradene, og satt den i en ny kopp. Det kan derfor hende det ikke ble målt akkurat 30 sekunder i hver kopp, altså kan det ha blitt litt unøyaktig.

**Konklusjon: ** Forskningsarbeidet vårt viser at forskjellige glass holder ulikt på kulde og varme. Dermed er det kanskje ikke er så lurt å bare velge én kopp til et helt familieselskap, siden bestemor kanskje vil ha en varm te mens barna vil ha en kald brus. Alternativt kan man bruke papp- og plastkopper, ettersom de begge hverken er best eller dårligst i noen av kategoriene.